标题：1063年
历史纪年
1063年是一个平年，是农历癸卯年（兔年）；契丹清宁九年；北宋嘉祐八年；西夏拱化元年；越南彰圣嘉庆五年；日本康平六年。它的第一天在星期二开始。
通鉴记载
仁宗体天法道极功全德神文圣武睿哲明孝皇帝嘉佑八年（辽清宁九年。癸卯，一零六三年）
春，正月，己西，翰林学士范镇知贡举。
辛亥，辽主如鸳鸯泺。立皇子浚为梁王。浚为皇后所生，幼而能言，好学知书。辽主尝曰：“此子聪慧，殆天授与！”时年六岁，封为王。
癸丑，诏夏国主谅祚：“所遣进奉人石方，称宣徽南院使，非陪臣官号；自今宜遵用誓诏，无得僭拟！”
丙寅，以龙图阁直学士、知审官院韩贽兼判都水监。初，置都水监，欲重其事，以知杂御史判。至是知杂赵拚辞以不知水事，故命贽焉。
戊辰，宰相韩琦言：“秦州永宁寨，旧以钞市马，自修古渭寨，在永宁之西，而蕃、汉多互市其间，因置买马场，凡岁用缗钱十馀万，实耗国用。”诏复置场永宁，罢古渭寨所置场，蕃部马至，径鬻于秦州。
己巳，以充仪俞氏为昭仪，婕妤杨氏为修仪，周氏为婉容。
辛未，辽禁民鬻铜。
二月，癸未，帝不豫。甲申，降天下囚罪一等，徒以下释之。
乙酉，太子少傅致仕田况卒，赠太子太保，谥宣简。况明敏有文武才，其论天下事甚多，如并枢密院于中书以一政本，日轮两制馆阁一员于便殿备访问，以锡庆院广太学，兴镇戎军、原、渭等州营田，汰诸路宣毅、广捷等冗军，策元昊势屈纳款，必令尽还延州侵地，无过许岁币，并入中青盐，请戮陕西陷没主将随行亲兵。其论甚伟，然不尽行也。
始，辽侵澶州，略得数百人，以属况父延昭，延昭哀之，悉纵去，因自脱归中国，生八子，多知名。况，长子也。保州之役，况杀降卒数百人，朝廷壮其决，后大用之。然卒无子，以兄子为后。
丙戌，中书、枢密院奏事于福宁殿之西合，见帝所御幄亦、裀褥皆质素暗弊，久而不易。帝顾韩琦等曰：“朕居宫中，自奉正如此耳。此亦生民之膏血也，可轻费之哉！”
三月，甲辰，诏前郓州观察推官孙兆、邠州司户参军单骧诊御脉。帝初不豫，医官宋安道等进药，久未效，而兆与骧皆以医术知名，特召之。丙午，诏中书劾宋安道等罪以闻。
戊申，太子太保致仕庞籍卒。时帝不豫，废朝、临奠皆不果，第遣使吊赙其家，赠司空兼侍中，谥庄敏。籍长于吏事，持法深峭。军中有犯者，至或断斩刳磔，或累笞至死，以故土卒畏服；而治民有惠爱。及为相，议者以为声望减于治郡时去。
甲寅，昭德军节度使、同平章事李昭亮卒，赠中书令，谥良僖。昭亮为人和易，谙习近事，于吏治颇通敏，善委任僚佐，故数更籓镇无它过。
壬戌，孙兆为殿中丞，单骧为中都令，仍令校正医书。封神应侯扁鹊为神应公。皇城使宋安道等皆降官。
癸亥，御内东门幄殿。
甲子，御延和殿，赐进士闽人许将第一百二十七人及第，六十七人同出身，诸科一百四十七人及第、同出身，又赐特奏名进士、诸科一百人及第、同出身、诸州文学、长史。
乙丑，以圣体康复，宰臣诣东上合门拜表称贺。
辛未晦，帝崩于福宁殿。是日，帝饮食起居尚平宁，甲夜，忽起，索药甚急，且召皇后。皇后至，帝指心不能言。召医官诊视，投药、灼艾，已无及。丙夜，遂崩。左右欲开宫门召辅臣，皇后曰：“此际宫门岂可夜开！且密谕辅臣黎明入禁中。”又取粥于御厨。医官既出，复召入，使人禁守之。
夏，四月，壬申朔，辅臣入至寝殿。后定议，召皇子入，告以帝晏驾，使嗣立。皇子惊曰：“某不敢为，某不敢为！”因反走。辅臣共持之，或解其发，或被以御服，召殿前、马步军副都指挥使、都虞候及宗室刺史以上至殿前谕旨。又召翰林学士王珪草遗制，珪惶惧不知所为，韩琦谓珪曰：“大行在位凡几年？”珪悟，乃下笔。至曰昳，百官皆集，犹吉服，但解金带及所佩鱼，自垂拱殿门外哭而入，班福宁殿前，器止，韩琦宣遗制。
皇子即皇帝位，见百官于东楹。百官再拜，复位哭，乃出。帝欲亮阴三年，命韩琦摄冢宰，辅臣皆言不可，乃止。
癸酉，大赦。优赏诸军，如乾兴故事。时禁卫或相告，乾兴内给食物中有金。既而宫中果赐食，众视食中无有，纷纷以为言。殿前副都指挥使李璋呼什长谓曰：“尔曹平居衣食县官，主上未临政，已优赏，尔何功，复云云？敢喧者斩！”众乃定。
判吏部南曹王端言：“公卿子弟襁褓得官，未尝莅事，而锡服与年劳者等，何以示劝！请从莅日始。”遂着为令。端，质之弟也。
遣使告哀于辽及夏国。
三司奏乞内藏库钱百五十万贯，䌷绢二百五十万匹，银五万两，助山陵及赏赉，从之。
帝初即位，与辅臣言，皆不名。及将责降医官，有欲为孙兆、单骧地者，言于帝曰：“先帝初进兆等药，皆有验，不幸至此，乃天命也，非医官所能及。”帝敛容曰：“闻兆等皆两府所荐，信乎？”对曰：“然。”帝曰：“然则朕不敢与知，唯公等裁之！”皆惶恐。甲戌，兆编管池州，骧峡州，同时责降者十二人，独兆、骧得远地云。
乙亥，群臣表请听政，不从。
诏：“天下官名，地名、人姓名与御名同者改之；改部署曰总管。”
命韩琦为山陵使。
先是辅臣奏事，帝必详问本末，然后裁决，莫不当理，中外翕然皆称明主。是日晚，忽得疾，不知人，语言失次，复召已责降医官宋安道、甄立里、奏宗一、王士伦等人侍疾。
丙子，尊皇后曰皇太后。
丁丑，群臣三上表请听政。戊寅，诏许之，既而以疾不果。有司请改日大敛，司天监言卜近日则不利帝及太后，帝令避太后而已。己卯、大敛，帝疾增剧，号呼狂走，不能成礼。韩琦亟投杖褰帘，抱持帝，呼内人，属令加意拥护。又与同列入白太后下诏，候听政日，请太后权同处分。礼院奏请：“其日皇帝同太后御内东门小殿，垂帘，中书、枢密院合班起居，以次奏事。或非时召学士，亦许至小殿。皇太后处分称‘吾’，群臣进名起居于内东门。”从之。
辛巳，命辽贺乾元节使、保静军节度使耶律谷等进书奠梓宫，见帝于东阶，令合门以书币入。始，辽使至德清，廷臣有欲却之者，有欲俟其至国门谕使之还者，议未决。太常丞、集贤校理邵亢，请许其使者奉国书置柩前，俾得见帝，以安远人，诏从其言。时龙图阁直学士周沆馆伴辽使者，初未许见，先诏取书置柩前。使者固请见，曰：“取书，非故事也。”帝以方衰绖，辞焉。使者执书不肯授合门，沆曰：“昔北朝有丧，吾使至柳河而还。今朝廷重邻好，听北使至京师，达命于几筵，恩礼厚矣，奈何更以取书为嫌乎！”使者立授书，然帝亦卒见谷等。朝廷未知辽主之年，沆乘间杂它语以问，使者出不意，遽对以实。既而悔之，相顾曰：“今复应兄事南朝矣。”
壬午，辅臣入对于柔仪殿西合，皇太后御内东门小殿，垂帘听政。初议帝与太后同御东殿垂帘，辅臣合班以次奏事。及是帝方服药，权居柔仪殿东合之西室，太后居其东室。辅臣既入西室，候问圣体，因奏军国事，太后及独御东殿，辅臣以政事复奏于帘前云。
癸未，内出遗留物赐两府、宗室、近臣、主兵官有差。富弼、文彦博时居丧，皆遣使就赐之。知谏院司马光言：“国家用度素窘，复遭大丧，累世所藏，几乎扫地。传闻外州、军官库无钱之处，或借贷民钱以供赏给，一朝取办，逼以棰楚。当此之际，群臣何心以当厚赐！”因固辞，卒不许。光乃以所得珠为谏院公使钱，以金遗其舅氏焉。
甲申，宰相韩琦加门下侍郎兼兵部尚书，进封卫国公，曾公亮加中书侍郎兼礼部尚书，枢密使张昪、参知政事欧阳修、赵概并加户部侍郎，枢密副使胡宿、吴奎并加给事中。
知谏院司马光上皇太后疏曰：“殿下初摄大政，四方之人，莫不观听以占盛德。臣以为凡名物礼数所以自奏者，皆当深自抑损，不可尽依章宪明肃皇后故事，以成谦顺之美。大臣忠厚如王曾，清纯如张知白，刚正如鲁宗道，质直如薛奎者，当信之用之，与共谋天下之事。鄙猥如马季良，谗谄如罗崇勋者，当疏之远之，不可宠以禄位，听采其言也。臣闻妇人内夫家而外父母家，况后妃与国同体，休戚如一，若赵氏安则百姓皆安，况于曹氏，必世世长享富贵明矣。为政之道，莫若至公。愿殿下熟察群臣中有贤才则举之，有功则赏之，职事不修则废之，有罪则刑之。俟皇帝圣体平宁，授以治安之业，自居长乐之宫，坐享天下之养，则圣善之德冠绝前古，虽周之文母，汉之明德，不足比也。”
乙酉，作受命宝，命欧阳修篆其文曰：“皇帝恭膺天命之宝”。
发诸路卒四万六千馀人修奉山陵。
丙戌，以国子监所印《九经》及《正义》、《孟子》、医书赐夏国从所乞也。
丁亥，以皇子右千牛卫将军仲针为安州观察使、光国公，右内率府副率仲纠为和州防御使、乐安郡公，仲恪为博州防御使、大宁郡公。
翰林学士王珪上言：“圣体已安，皇太后乞罢权同听政。”即命珪草还政书。既而不行。
荧惑自去年八月庚辰夕伏，积二百四十九日。命辅臣祈禳于集英殿；己丑晨，见东方。
癸巳，权三司使蔡襄奏大行山陵一用永定制度，于是右司谏王陶上言：“民力方困，山陵不当以永定为准。”其后京西转运使吴充、楚建中、知济州田棐相继上言：“请遵先帝遗诏，山陵务从俭约，皇堂、上宫除明器之外，金玉珍宝一切屏去。”建中，须城人也。礼院编纂苏洵亦贻韩琦书切谏，至引华元不臣以责之，琦为变色。乃诏礼院与少府监议，唯省乾兴中所增明器而已，其它犹一用定陵制度。
右司谏、直集贤院、同修起居注郑獬上言：“今国用空乏，财赋不给，近者赏军，已见横敛，富室嗟怨，流闻京师。窃惟先帝节俭爱民，出于天性，无珠玉奇丽之好，无犬马游观之乐，服御至于浣濯，器玩极于朴陋，此天下所共知也。今山陵制度，乃取乾兴最盛之时为准，独不伤先帝节俭之德乎？臣以为宜敕有司条具名数，再议减节。”
帝自不豫以来，丧皆礼官执事，群臣奉慰，则垂帘不坐。乙未，大祥，始亲行礼，又卷帘坐受慰，人心少安。
丁酉，起复文颜博，固辞；表三上，乃听终丧。寻有诏给俸赐比宰臣之半，颜博又辞，许之。
戊戌，司马光上疏曰：“窃惟大行皇帝春秋未甚高，以宗庙社稷之重，超然远览，确然独断，知陛下仁孝可守大业，擢于宗室之中，建为嗣子，授以天下，其恩德隆厚，固非微臣所能称述。今不幸奄弃万国，陛下哀慕过礼，以至成疾，中外闻者，莫不感泣，知大行皇帝能为天下得人，治平之期，企踵可待。
“今者圣体痊平，初临大政，举措云为，不可不审。为政之要，在于用人，赏善罚恶而已。愿陛下难之重之，精心审虑，如射之有的，必万全取中，然后可发也。
“陛下思念先朝，欲报之德，奉事皇太后孝谨，抚诸公主慈爱，此诚仁孝之至，过人远甚。臣愿陛下虽天性得之，复加圣心，夙夜匪懈，谨终如始，以结亿兆之心，形四方之化，则福祚流于子孙，令闻垂于无穷矣。
“古者人君嗣位，必逾年然后改元。愿陛下一循典礼，勿有变更于中年也。
“三年之丧，自天子达于庶人一也。自汉氏以来，始从权制，以日易月。臣愿陛下虽仰遵遗诏，俯徇群情，二十七日而释服，至于宫禁之中，音乐、游燕、吉庆之事，皆俟三年然后复常，以尽送终追远之义焉。
“礼，为人后者为之子，故为所后服斩衰三年，而为其父母齐衰期，为所后者之亲皆如子，而为己之亲皆降一等，盖以持重于大宗，则宜降其小宗，所以专志于所奉而不敢顾私亲也。汉宣帝自以为昭帝后，终不敢加尊号于卫太子、史皇孙。光武起于布衣，亲冒矢石以得天下，自以为元帝后，亦不敢加尊号于巨鹿都尉、南顿君。此皆循大义，明至公，当时归美，后世颂圣。至于哀、安、桓、灵，咸自旁亲入继大统，皆追尊其祖父，此不足为孝，而适足犯义侵礼，取讥当时，见非后世。愿陛下深以为鉴，杜绝此议，勿复听也。”
己亥，群臣上表请临朝听政。表三上，乃许之。
庚子，立京兆郡君高氏为皇后，北作坊使遵甫之女。遵甫，继勋子也。母曹氏，皇太后亲姊。后四岁，与帝同育于禁中，仁宗常谓太后，它日必以相配，太后许诺。既长，出宫；庆历七年，归于濮邸，封京兆郡君，于是正位。
五月，癸卯，以太常少卿李受为左司郎中，屯田员外郎王猎为刑部员外郎，并充天章阁待制，受兼侍读，猎兼侍讲。昭宣使、端州刺史、右班副都知石全育领原州团练使，充入内副都知。故事，都知四人，至是并全育而五，诏后有阙勿外。
辽尼噜古、萧呼敦谋逆日甚。呼敦欲速发，尼噜古说其父重元可诈称疾，欲俟辽主临问，即图弑逆；既而忌耶律仁先在朝，谋不果发。尼噜古、呼敦合言于辽主曰：“仁先可任西北路招讨使。”辽主将从之，北院枢密使耶律伊逊谏曰：“仁先，先帝旧臣，德冠一时，不可遽离朝廷。”辽主悟，丙午，以仁先为南院枢密使，徒封许王。
庚戌，封长女为德宁公主，第二女为宝安公主，第三女为寿康公主。
诏：“山陵所用钱物，并从官给，毋以扰民。”诏虽下，然调役未尝损也。三司计山陵当用钱粮五十万贯石而不能备，或请移陕西缘边入中盐于永安县。转运副使薛向陈五不可，且乞如其数以献，许之。
以右司谏王陶为户部员外郎、直史馆，充皇子位伴读，屯田员外郎周孟阳、秘书丞孙思恭充皇子位说书。孟阳自以王官教授，与帝有潜龙之旧，而李受、王猎皆非帝故识，顾先得待制，由是觖望，固辞说书不拜。
丁巳，赐郑州公使钱五百贯，以灵驾所过故也。富弼既除丧，戊午，授枢密使、礼部尚书、同平章事。
庚申，翰林学士王珪奏：“谨按《曾子问》曰：‘贱不诔贵，幼不诔长，礼也。惟天子称天以诔之。’《春秋公羊》说：‘读诔，制谥于南郊，若云受之于天。’然乾兴元年夏既定真宗皇帝谥，其秋始告天于圆丘。史臣以为天子之谥，当集中书、门下、御史台五品以上、尚书省四品以下、诸司三品以上于南郊告天，议定，然后连奏以闻。近制唯词臣擢议，即降诏命，庶僚不得参闻，颇违称天之义。臣奉命撰上先帝尊谥，欲望明诏有司稽详旧典，先之南郊而后下臣之议，庶先帝之茂德休烈，有以信万世之传。”诏两制详议。翰林学士贾黯等议如珪奏，从之。
戊辰，皇子仲针、仲纠始就东宫听读。是日，初御延和殿。帝疾犹未平，命辅臣祈福于天地、宗庙、社稷及景灵宫、寺观，又遣使祷岳、渎、名山。
六月，癸酉，帝复以疾不出。是时唯两府得入对柔仪，退，诣内东门小殿帘帷之外，复奏政事于皇太后如初。
先是礼院言大行祔庙，而太庙七室皆满，请增置一室，诏两制及待制以上与礼官考议。观文殿学士孙拚等议曰：“谨按《礼》曰：‘三昭三穆，与太祖之庙而七。’《书》曰：“‘七世之庙，可以观德。’曰世为昭穆云者，据父子之正而言也。若兄弟则昭穆同，不得以世数数之矣。商祖丁之子曰阳甲，曰盘庚，曰小辛，曰小乙，四人皆有天下，而商之庙有始祖，有太祖，有太宗，有中宗。若以一君为一世，则小乙之祭不及其父祖丁，是古之兄弟相及，昭穆同而不以世数数之明矣。故晋之庙十一室而六世，唐之庙十一室而九世。中宗、睿宗之于高宗，恭宗、文宗之于穆宗，同居穆位。国朝太祖为受命之祖，太宗为功德之宗，此万世不迁者也。故太祖之室，太宗称孝弟，真宗称孝子，太行皇帝称孝孙。而《禘祫图》，太祖、太宗同居昭位，南向，真宗居穆位，北向。盖先朝稽用古礼而着之于祀典矣。大行皇帝神主祔庙，请增一室为八室，以备天子事七世之礼。”诏从之。
于是龙图阁直学士兼侍讲卢士宗、天章阁待制兼侍读司马光议曰：“臣等谨按《礼》，天子七庙，三昭三穆，与太祖之庙而七。太祖之庙，百世不毁。其馀昭穆，亲尽则毁，示有终也。自汉以来，天子或起于布衣，以受命之初。太祖尚在三昭三穆之数，故或祀四世，或祀六世，其太祖以上之主，虽属尊于太祖，亲尽则迁。故汉元帝之世，太上庙王瘗于寝园。魏明帝之世，处士庙主迁于园邑。晋武帝祔庙，迁征西府君；惠帝祔庙，迁豫州府君。自是以下，大抵过六世则迁其神主。盖以太祖未正东向之位，故止祀一昭一穆；若太祖已正东向之位，则并三昭三穆为七世矣。唐高祖初祀四世，太宗增祀六世；及太宗祔庙，则迁洪农府君；高宗祔庙，又迁宣帝；皆祀六世，此前世之成法也。惟明皇立九室，祀八世，事不经见，难可依据。今若以太祖、太宗为一世，则大行皇帝祔庙之日，僖祖亲尽，当迁于西夹室。祀三昭三穆，于先王典礼及近世之制，无不符合，太庙更不须添展一室。”诏拚等再议。
于是复上议曰：“自唐至周，庙制不同，而皆七世。自周以上，所谓太祖，非始受命之主，特始封之君而已。今僖祖虽非始封之君，要为立庙之始祖。方庙数未过七世之时，遂毁其庙，迁其主，考三代之礼，未尝有此。汉、魏及唐一时之议，恐未合先王制礼之意。臣等窃以为存僖祖之室，以备七世之数，合于经传事七世之明文，而亦不失先王之礼意。”诏恭依。
戊寅，以翰林学士、权三司使蔡襄为修奉太庙使。襄乃以八室图奏御，又请广庙室并夹室为十八间；从之。
帝自感疾，即厌服饵，韩琦尝亲执药杯以进，帝不尽饮而却之，药污琦衣。太后亟出服赐琦，琦不敢当。太后曰：“相公殊不易。”皇子仲针侍侧，太后曰：“汝盍自劝之！”帝亦弗顾。
丁亥，诏：“今岁制科举人着作佐郎赵商等十七人权罢，将来到场，便赴秘阁就试。”商，安仁人。
以兵部郎中、权判大理寺陈太素知明州。太素任刑法二十馀年，朝廷有大狱，疑则必召与议。每临案牍，至忘寝食，大寒暑不变。子弟或止之，答曰：“囹圄之苦，其不堪甚于我也！”以耳疾，数求罢；执政以为任职，弗许；久之，乃出守。
癸巳，司马光上太后及帝疏曰：“皇帝圣体平宁之时，奉事皇太后，承顺颜色，宜无不如礼。若药石未效，而定省温清，有不能周备者，亦皇太后所宜容也。孔子曰：‘孝哉闵子骞！人不间于其父母昆弟之言。’盖言诚信纯至，表里着明，而它人不能间也。孟子曰：‘父子责善，贼恩之大者。’盖言骨肉至亲，正当以恩意相厚，不当较辎铢之是非也。伏望皇帝思孔子之言，皇太后无忘孟子之戒。万一奸人欲有开说，涉于离间者，当立行诛戮，以明示天下，使咸知谗佞之徒不能欺惑圣明也！”
帝初以忧疑得疾，举措或改常度，遇宦官尤少恩，左右多不悦者，乃共为谗间，两宫遂成隙。太后对辅臣尝及之，韩琦因出危言感动太后曰：“臣等只在外见得宫家，内中保护，全在太后。若官家失照管，太后亦未安稳。”太后惊曰：“相公是何言！自家更切用心。”琦曰：“太后照管，则众人自然照管矣。”同列为缩颈流汗。或谓琦曰：“不太过否？”琦曰：“不如此不得。”间有传帝在禁中过失事，众颇惑之，琦曰：“岂有殿上不曾错一语而入宫门即得许多错！琦固不信也。”传者亦稍息。
戊戌，山陵使韩琦奏：“山陵诸顿所调物过多，乞选朝臣一员付之计度。”乃命盐铁判官楚建中往裁其数。时三司使蔡襄总应奉山陵事，凡调度供亿皆数倍，劳费既广，已而多不用，议者非之。
帝疾既平，犹未御正殿。御史中丞王畴上疏曰：“今四方之人，翘足引首，倾耳注目，愿观新政者，累月于兹，而未御正殿以见群臣。议者皆谓圣躬既已平复，但以未经先帝卒哭，不忍视朝，此实天子之孝逾于高宗矣。今易月之期已在卒哭之外，惟引礼割情，顾思大谊，早御前殿，南面听政，赫然日升，万物咸睹，臣民之望也。”
秋，七月，乙巳，以侍御史吕诲为起居舍人、同知谏院。
辛亥，知谏院司马光言：“窃见诸路转运使、提点刑狱、知州、军事各遣亲属进贺表至京，朝廷不问官职高下，亲属远近，一例推恩，此盖国初承五代姑息籓镇之弊，后来因循不能革正。国家爵禄，本待天下贤才及有功效之人，今使此等无故受官，诚为太滥。今纵不能尽罢此等恩泽，其进表人若五服内亲，或乞等第受一官，其无服非亲属者，并量赐金帛罢去，庶几少救滥官之失。”同修起居注郑獬亦以为言，且曰：“昔真宗初即位，有事于南郊，旧例群臣皆得迁秩，而真宗以为侥幸太甚，遂命止加勋阶。真宗已尝革滥赏于南郊之初，则陛下亦宜绝缪恩于登极之后也。”执政谓已行之诏难于复改，遂寝其议。
壬子，初御紫宸殿，中书、枢密奏事。帝自六月癸酉不循殿，至是始见百官，感恸者久之。其后只日御前殿，双日御后殿，惟朔望则前后皆不御，至祔庙，始如故。
丙辰，夏主遣使来祭吊。其使者固求入对，弗许。谅衤乍所上表辄改姓李，赐诏诘之，令守旧约。司马光言：“闻夏国所遣使人，前日不肯门见，固求入对，朝廷不许，勒归馆舍。窃以陛下继统之初，蕃戎皆欲瞻望天表；又闻向曾不安，意谓未能视朝，所以敢尔桀黠。今陛下已御正殿，臣谓何惜紫庭数步之地，使之稽首拜伏，瞻仰清光！庶识陛下神武之姿，必能镇服四海。”
丁巳，辽使祭大行皇帝于皇仪殿，遂见帝于东厢。帝恸哭久之。使者言及大行，辄出涕。后数日，辽使辞于紫宸殿，命坐赐茶。故事，当赐酒五行，自是终谅合，皆赐茶而已。
辽皇太叔重元与其子尼噜古，久萌逆志，会辽主猎于滦河之太子山，扈从诸官多重元之党，尼噜古遂欲因此窃发。戊午，雍睦宫使耶律良闻其谋，以辽主笃于亲爱，不敢遽奏，密言于太后。太后托疾，召辽主告之，且曰：“此社稷大事，宜早为计。”辽主诘良曰：“汝欲间我骨肉邪？”良曰：“臣若妄言，甘伏斧锧。陛下不早备，恐堕贼计。如召尼噜古不来，可卜其事。”辽主从其言，旋召南院枢密使耶律仁先告之，仁先曰：“此曹凶很，臣固疑之久矣。”辽主命仁先察捕之。仁先出，还顾曰：“陛下宜谨为之备。”尼噜古见使者来召，知事泄，羁使者于帐中，欲害之；使者以佩刀断帟而出，驰至行宫，以状闻，辽主始信。
尼噜古与萧呼敦遽招集其徒党，得四百人，奉重元将发，帐前雨赤如血，遂前趋帷宫。辽主仓卒欲往北、南院，仁先曰：“陛下若舍扈从而行，贼必蹑其后。且南、北大王心未可知，岂可往乎！”仁先子托卜嘉曰：“圣意不可违。”仁先怒，击其首。会宣徽使萧罕嘉努闻变驰至，执辔固谏，如仁先言，辽主悟，悉委仁先以讨贼事。仁先亟令环车为营，折行马作兵仗，率官属近侍三十馀骑阵柢?互外。贼势甚锐，太后亦亲督卫士御之。及战，南府宰相萧德身先搏贼，摧其锋，贼众披靡。尼噜古跃马突出，近侍详衮阿苏射杀之，重元众稍退。仁先以五院部萧塔喇所居最近。亟召之，分遣人集诸军。
先是尼噜古广结徒党。而一时不能遽集。殿前都点检耶律萨喇图适在围场，闻乱，劫奚人猎夫来援，既至，闻尼噜古已死，大恸，谓重元曰：“我辈惟有死战，胡为若儿戏，自取灭亡！今行宫无备，乘夜劫之，大事可济。若俟明旦。彼将有备，安知我众不携贰邪！一失机会，悔将奚及！”萧呼敦曰：“仓卒中黑白不辨，若内外军相应，则吾事去矣。黎明而发，何迟之有！”重元听呼敦计，令四面巡警。是夜，呼敦率同党拥立重元，僭位号，呼敦自为枢密使。及旦，重元与呼敦、萨喇图暨其党统军使萧特里德、兴圣宫太保古迪、陈王特布等率奚人二千直犯行宫。会萧塔喇以援兵至，北面林牙耶律迪里亦赵援，耶律仁先曰：“贼势不能久，当俟其气沮攻之。”乃令耶律伊逊、萧德、萧罕嘉努、萧惟信、耶律良等分领宿卫及援师，背营而阵，乘间奋击，贼稍却。罕嘉努谕诸猎夫曰：“汝曹去顺效逆，徒取族灭。何若悔过，转祸为福！”猎夫皆投仗首服。贼党大溃，重元率数骑走。仁先等追杀二十馀里，阵斩萨喇图，禽特里德、古迪，杀之；呼敦单骑遁至十七泽，投水死。辽主握仁先手曰：“平乱，皆卿之功也！”
己未，辽主命捕诛逆党，以萧呼敦首助乱，诛其五子；词连其父陈王孝友，并诛之。前枢密使萧革以子为重元婿，预逆谋，凌迟死。革得幸两朝，恣为奸恶，至是始正典刑，闻者快之。
尼噜古所交结多不逞之徒，萧特里德少不羁，好射猎，以详衮从伐夏，失利还，旋获罪决大杖，削爵为民。及复用，遂附尼噜古。古迪好戏狎，不修绳检，膂力过人，善击鞠。萨喇图尤凶暴。尼噜古所与谋者皆此类，故速败。
庚申，重元北走大漠，度不能免，叹曰：“尼噜古使我至此！”遂自杀。
辛酉，辽主论定乱功，许王耶律仁先进封宋王，加尚父，为北院枢密使；辽主亲制文以褒之，复命画滦河战图以旌其功。赵王耶律伊逊进封魏王，为南院枢密使，以萧罕嘉努为殿前都点检，封荆王。萧惟信加太子太傅，并赐功臣号。萧德封汉王。耶律迪里遥授临海军节度使。宿卫官耶律托卜嘉等并加上将军。诸护卫及士卒，庖夫、弩手等四百馀人，各授官有差。以耶律良首告变，命籍横帐，擢汉人行宫都部署。
辽北府宰相姚景行方以疾告归，中道，闻重元乱，收集行旋，得三百馀骑，偕南府宰相杨绩勤王，比至，贼已平。辽主嘉其忠，赐以逆人财产。
癸亥，辽特布诉为重元所胁，命削爵，流镇州。
八月，庚辰，王珪议上大行皇帝谥曰神文圣武明孝，庙号仁宗。
辛巳，诏军头司引见公事如故。
司马光言：“人君之职，有三而已：量材而授官，一也；度功而加赏，二也；审罪而刑罚，三也。材有短长，故官有能否；功有高下，故赏有厚薄；罪有大小，故罚有轻重。此三者，人君所当用心也。
“伏见国家旧制，百司细事，如三司鞭一胥吏，开封府补一厢镇之类，往往皆须奏闻；崇政殿所引公事，有军人武艺国马刍秣之类，皆躬亲阅视。此盖国初权时之制，施于今日，颇伤烦碎。陛下龙兴抚运，圣政惟新，臣愚以为宜令中书、枢密院检详中外百司自来公事须申奏取旨及后殿所引公事，其间不系大体，非人君所宜躬亲者，悉从简省，委之有司。陛下养性安身，专念人君之三职，足以法天地之易简，致虞舜之无为，天下幸甚！”
癸巳，以生日为寿圣节。
九月，庚戌，诏以皇子位为兴庆宫。既而知谏院吕诲言唐有此宫名，改曰庆宁。
辛亥，以皇子仲针为忠武节度使、同平章事、淮阳郡王，改赐名顼；仲纠为明州观察使，祁国公，赐名颢；仲恪为耀州观察使，雩阝国公，赐名頵。
戊午，上仁宗谥册于福宁殿。
辽萧革既获罪，论者追思耶律义先之言。己未，追封义先为许王。
壬戌，以皇子位伴读王陶为淮阳郡王府翊善，皇子位说书孙思恭为侍讲，太子中允、集贤校理兼史馆检讨韩维为太常丞、充记室参军。陶等请王受拜，不许。吕诲言：“王今未出阁，当且设师友，不宜遂置僚属。臣欲朝廷先正陶等名位，名位既正，则礼分自安。况王年已长，当早令出阁，开府建官。翊善、侍讲自为僚属，于事体即无不顺。”
帝既视朝前后殿，而于听事犹持谦抑。御史中丞王畴上疏曰：“庙社拥佑，陛下起居平安，临朝以时，仅逾半载，而未闻开发听断，德音遏塞，人情缺然。臣屡尝论奏，愿陛下拨去疑贰，日与二府讲评国论，明示可否；而迄今言动寂寥，中外未有所传。此盖议论之臣辞情浅狭，不能仰悟君听。伏望思太祖、太宗艰难取天下之劳，真宗、仁宗忧勤守太平之力，勉于听决大政，以尉母后之慈，勿为疑贰谦抑，自使圣德暗然不光也。”
冬，十月，戊辰朔，辽主如兴王寺。庚午，以六部太保耶律哈穆知南院大王事。
辽主如藉丝淀。
甲午，葬仁宗于永昭陵。
乙未，以左司郎中、知制诰张瑰为左谏议大夫。以瑰在先朝尝建言密定储副，特录其功也。
十一月，己亥，虞主至自山陵，皇太后迎奠于琼林苑。太后乘大安舆辇，如肩舆而差大，无扇{⺮艮}，不鸣鞭，侍卫皆减章献之半，所过起居者或呼万岁。庚子，虞于集英殿。
先是五虞皆在途，及是六虞犹用在途之礼，帝不亲祭。知制诰祖无择、知谏院司马光奏请亲虞，御史中丞王畴亦以为言。下礼院详议，谓宜如无择等奏，乃诏翼日亲虞。既而帝不豫，卒令宗正卿摄事，光即奏：“陛下幸听臣言，命有司设亲祭之礼，而令复不出，在列之臣，无不愕然自失。伏望陛下来日虽圣体小有不康，亦当勉强亲祭，以解中外之惑。”然帝竟以疾故，讫九虞不能出也。
甲辰，帝亲祭虞主而不哭，名曰卒哭。旧无卒哭之礼，于是用吕夏卿议，始行之。
丙午，祔仁宗神主于太庙，庙乐曰《大仁之舞》，以王曾、吕夷简、曹玮配享庙庭。
己酉，减东、西二京罪囚一等，免山陵役户及灵驾所过民租。
庚戌，诏：“州、军长吏举精于医术者令赴阙。”
辛亥，辽遣萧素等来贺即位。
甲寅，赐太常少卿孔叔詹金紫。叔詹监裁造务，以劳当迁，帝不欲以卿监赏管库之劳，故有是赐。自是以为例。
是月，司马光上皇太后疏曰：“仁宗皇帝忧继嗣之不立，念宗庙之至重，以皇帝仁孝聪明，选擢宗室之中，使承大统。不幸践阼数日，遽婴疾疹，虽殿下抚视之慈，无所不至，然医工不精，药食未效。窃闻曏日疾势稍增，举措语言，不能自择，左右之人一一上闻，致殿下以此之故，不能堪忍，两宫之间，微相责望。群心忧骇，不寒而栗。臣是用日夜焦心陨涕，侧足累息，宁前死而尽言，不敢幸生而塞默也。伏以皇帝内则仁宗同堂兄之子。外则殿下之外甥婿，自童幼之岁，殿下鞠育于宫中，天下至亲，何以过此？又，仁宗立以为皇子，殿下岂可不以仁宗之故，特加爱念，包容其过失邪？况皇帝在籓邸之时，以至践阼之初，孝谨温仁，动由礼法，此殿下所亲见而明知也，苟非疾疹乱其本性。安得有此过失哉？今殿下虽日夕忧劳，徒自困苦。以臣愚见，莫若精择医工一二人，以治皇帝之疾，旬月之间，察其进退，有效则加之以重赏，无效则威之以严刑。未愈之间，但宜深戒左右，谨于侍卫，其举措语言有不合常度者，皆不得以闻，庶几不增殿下之忧愤。殿下惟宽释圣虑，和神养气，以安靖国家，纪纲海内，俟天地垂佑，圣躬痊复，然后举治平之业以授之，不亦美乎！”
光又以疏谏帝曰：“陛下龆龀为太后所鞠育，况今日为仁宗皇帝之嗣，承海内之大业，谓宜昏定晨省，亲奉甘旨，无异于事濮王与夫人之时也。近者道路之言，颇异于是。窃惟陛下孝恭之性，着于平昔，岂一旦遽肯变更！盖曏者圣体未安之时，举动言语或有差失，不能自省，而外人讹传，妄为增饰，必无事实。然此等议论，岂可使天下闻之也！伏望疾愈之后，亲诣皇太后合，克己自修，以谢前失，温恭朝夕，侍养左右，使大孝之美，过于未登大位之时。如此，则上下感悦，宗社永安，今日道路妄传之言，何能为损也！”
吕诲上皇太后书言：“汉马皇后鞠养章帝，劳瘁过于所生，母子慈爱，始终无纤芥之隙。伏愿陛下循修以为法度，念先帝之顾托，体圣躬之忧危，宫中间言，不可不察。”并以书劝帝尽孝道，亲药物。开陈切至，多人所难言。又乞早建东宫以固本根，杜绝窥觎，慰安人心。
方帝疾甚时，云为多乖错，往往触忤太后，太后不能堪。昭陵既复土，韩琦归自陵下，太后遣中使持一封文书付琦，琦启之，则帝所写歌词并宫中过失事，琦即对使者焚毁，令复奏曰：“太后每说官家心神未宁，语言举动不中节，何足怪也！”及进对帘前，太后呜咽流涕，具道所以，且曰：“老身殆无所容！”琦曰：“此病故耳，疾已，必不然。子疾，母可不容之乎？”太后不怿。欧阳修继言曰：“太后事先帝数十年，仁德着于天下。昔温成之宠，太后处之裕如；今母子之间，反不能容邪？”太后意稍和。修又言曰：“先帝在位岁久，德泽在人，故一日晏驾，天下奉戴嗣君，无一人敢异同者。今太后深居房闼，臣等五六书生尔，若非先帝遗意，天下谁肯听从？”太后默然。
它日，琦等见帝。帝曰：“太后待我无恩。”琦对曰：“自古圣帝明王，不为少矣，然独称舜为大孝。岂其馀尽不孝邪？父母慈爱而子孝，此常事，不足道；惟父母不慈而子不失孝，乃为可称。正恐陛下事太后未至耳，父母岂有不慈者哉！”帝大感悟，自是亦不复言太后短矣。
先是十月，辅臣请如乾兴故事，只日召侍臣讲读，帝曰：“当俟祔庙毕，择日开经筵。”寻有诏，直须来春。司马光以为学者帝王首务，不宜因寒暑废，帝纳其言。
十二月，己巳，始御迩英阁，召侍读、侍讲讲《论语》，读《史记》。吕公着讲《论语》不知不愠曰：“古之人”，君令有未孚，人心有未服，则反身修德，而不以愠怒加之。如舜之诞敷文德，文王之皇自敬德也。”刘敞读《史记》至“尧授舜以天下”，因陈说曰：“舜至侧微，尧越四岳禅之以位，天地享之，百姓戴之，非有它道，惟其孝友之德光于上下耳。”二人辞气明畅，帝竦体改容，知其以义理讽也。既退，王珪谓敞曰：“公直言至此乎！”太后闻之，亦大喜。
乙亥，淮阳王顼出阁。王辞两宫，悲泣不自胜，太后亦泣，慰谕遣之，自是日再入朝。
以仁宗御书藏宝文阁，命翰林学士王珪撰记立石。
庚辰，命翰林学士王珪、贾黯、范镇撰《仁宗实录》，集贤校理宋敏求、直秘阁吕夏卿、秘阁校理韩维兼充检讨官。敏求时知亳州，特召用之。
是岁，辽复以萧珠泽为西北路招讨使。珠泽前为呼敦所陷，呼敦既死，时议称其先为招讨，威行诸部，故复任、珠泽既莅官，训士卒，增器械，省追呼，严号令，人不敢犯，边境晏然。
夏改元拱化。
历史大事
宋英宗继位
宋仁宗死后第二天，执政大臣进入内宫，皇后决定立刻召入皇子赵宗实，告诉他宋仁宗驾崩，并让他即皇帝位。赵宗实进入皇宫听说这一消息后，吓得胆战心惊，连声说“某不敢为，某不敢为”，抽身便往回跑。执政大臣一齐上前抱住赵宗实，有人替他解开发髻，也有人替他穿上皇帝的服装。同时召集殿马步军副都指挥使，都虞候及宗室中官位在刺史以上者上殿听旨。宋英宗即位后几天，忽然发病，连从前认识的人也不认识了，满嘴胡说八道，于是执政大臣只好将因宋仁宗去世而正要去服刑的御医宋安道、甄立里、秦宗一、王士伦等重新召回皇宫，为宋英宗治病。在宋仁宗出殡的那天，宋英宗病情急剧恶化，嘴里乱叫，狂奔不已，甚至不能为宋仁宗行礼。宰相韩琦急忙上前抱住宋英宗，并命令宫中奴仆小心护理皇帝，韩琦领着文武百官面见皇太后，经过商讨，专门下达一道诏书：宋英宗上朝听政前，皇太后暂时全权处理朝政。
曹太后听政
嘉祐八年（1063）四月，宋英宗即位没几天，突然病倒。宋英宗病情时好时坏，对宫中宦官很不客气，经常打骂宦官。于是一些宦官开始离间他和垂帘听政的曹太后之间的关系，甚至主张废掉宋英宗，使宋英宗和曹皇的关系一度十分紧张。曹太后将宋英宗所写的歌词和对宫廷不满的文稿派宦官送给宰相韩琦，韩琦当场焚毁了这些御笔手稿，并到曹太后听政之处进行调解，曹太后声泪俱下，诉说宋英宗容不了她，希望韩琦为太后作主！韩琦解释说这是由于宋英宗的病造成的，欧阳修也以类似的语言劝谏太后，太后才开始理解宋英宗。而宋英宗对太后也极为不满，一次他对韩琦说：太后对朕刻薄寡恩。韩琦回答：自古以来，有不少孝顺贤明的君主，即使君主的父母对他并不慈爱，但身为人子，不能不孝。经过韩琦等人的共同努力，宋英宗与曹太后之间的关系逐渐缓和下来。一直到宋英宗治平元年 （1064）五月，曹太后才还政宋英宗，不再处理朝政。
重元之乱
重元是辽圣宗次子，辽兴宗继位后，钦哀皇后专权，秘密策划立重元为太子，废掉辽兴宗，但重元将这一消息告知了辽兴宗，钦哀皇后伏法。此后，辽兴宗愈益信赖重元，加封重元为皇太弟。辽道宗耶律洪基继位后，重元以皇太叔的身份掌握朝政，权倾一时。此后重元与殿前都点检耶律撒刺竹密谋造反，准备杀掉辽兴宗。清宁九年（1063）七月，辽道宗游猎至滦河太子山（今河北承德境内），重元担心谋反之事已泄露。耶律良向辽道宗告密说重元等人谋反，并向辽道宗献计加以证实。辽道宗采纳了耶律良的建议，故意迅速召见重元之于涅里古，重元等人怀疑谋反之事已泄露，于是劫持辽道宗扈从卫队，包围了辽道宗行官。跟随辽道宗的谋臣耶律仁先沉着机智，立即命令知北枢密院事耶律乙辛、南府宰相萧唐古、北院宣徽使萧韩家奴、北院枢密副使萧惟信、敦睦宫使耶律良等人率领辽道宗的数千禁卫军抵御涅里古的进攻。辽道宗恐惧之余，打算逃往北、南二院大王府。耶律仁先苦苦劝谏辽道宗，认为倘若陛下离开禁卫军只身逃跑，乱军必定尾追不舍，更何况南、北院大王也未必可靠。因而辽道宗才下决心留在行宫，等待机会。涅里古冲入行宫后，辽道宗的贴身保镖阿思率领护卫军射杀了涅里古，乱军群龙无首，纷纷投降，重元也受伤而逃。策'划谋反的主谋之一的耶律撒刺竹此时正在辽道宗打猎之处，于是他组织负责围场打猎的农夫增援重元。重元与北院枢密使萧胡靓率领乱军溃逃以后，耶律仁先建议辽道宗迅速传令五院部萧塔刺率军增援辽道宗，并号召各地将领迅速起兵勤王，不得有误。耶律撒刺竹带领的猎夫与重元溃军会合后，他建议重元趁着黑夜辽道宗勤王兵尚未到达之机，进行决战，但萧胡覩坚决不同意，认为黑夜决战，乱军人数众多，分不清敌我，无法决战，重元采纳了萧胡覩的意见。次日黎明，重元等率领奚人和猎夫二千余人再次向辽道宗行宫发起猛烈进攻。此时，萧塔刺率领勤王军经过一夜急行军，率先到达行宫，耶律仁先指挥军队奋勇杀敌，重元乱军抵挡不住，纷纷溃逃。耶律仁先乘胜追杀乱军，乱军土崩瓦解，重元及其谋臣全部被杀。